गर्मियों की ये दुपहरी ऐसी तैसी कर दे सबकी गर्मियों की ये दुपहरी बन गया घर एक भट्टी, तप रही है सारी धरती इस तरह है आग उगलती, गर्मियों की ये दुपहरी कितने बदकि़स्‍मत झुलस कर मर गये इसकी तपिश से इक क़यामत के है जैसी , गर्मियों की ये दुपहरी कर दिया बाज़ार ख़ाली, हो गईं सुनसान सड़कें आके कर्फ्यू सा लगाती, गर्मियों की ये दुपहरी कोक पी लें, आम खा लें, लस्‍सी पी लें , ककड़ी खा लें है कहां फिर भी गुज़रती, गर्मियों की ये दुपहरी लू की लपटें, धूप तीखी, और कभी आंधी बवंडर साथ लाए संगी साथी, गर्मियों की ये दुपहरी प्‍यास की शिद्दत है ऐसी, भूक मर जाती है जिससे रूह को भी कर दे प्‍यासी, गर्मियों की ये दुपहरी नौ बजे हैं और अभी से, सख्‍़त गर्मी पड़ रही है आ गई क्‍या सुब्‍ह से ही, गर्मियों की ये दुपहरी ताल पोखर, खेत जंगल, पेड़ पौधे सब सुखा दे हाय ऐसी, उफ है ऐसी, गर्मियों की ये दुपहरी बच्‍चे बूढ़े, मर्द औरत, सब के लब पर ये सदा है जान लेगी क्‍या मई की , गर्मियों की ये दुपहरी अच्‍छी बारिश के लिये हैं, धूप और गर्मी ज़रूरी फ़र्ज़ आज़म है निभाती , गर्मियों की ये दुपहरी जान लेगी क्‍या मई की गर्मियों की ये दुपहरी, इस मिसरे में रदीफ पूरी रवानगी के साथ मिसरे में गुथ गया है ।